**Tematika**

*Kurzus címe*: **Általános etika II.**

*Fenomenológia és etika - gyakorlat*

*Kurzus kódja:* BTEE108OMA

*Oktató*: Horváth Lajos

*Órarendi információ*:

Szeminárium helye: 235

Szeminárium ideje: péntek, 10.00-12.00

*A kurzus teljesítésének feltétele*: Rendszeres részvétel az órákon és referátum vállalása. A félévzáró zh a kötelező irodalmak kulcsfontosságú problémáira fog fókuszálni és 5 tartalmi kérdésből fog állni. Hagyományos oktatási környezetben a zh megírására az utolsó órán kerül sor.

A referátum formai követelményei: A referátum az alább feltüntetett irodalmakból választott 25-30 oldal feldolgozásából áll. A referátum tartalmazhat idézeteket, de nem állhat pusztán idézetekből! A referátum lehet több oldalas összefüggő interpretáció vagy pusztán vázlatpontok sorozata, mely alapján a hallgató – minimum 20 perces (!) – kiselőadást tart. (Szabad vita esetében az időtartam bővül.)

Tematika

A kurzus célja betekintést nyújtani a fenomenológia főbb problémáiba, különös tekintettel az idegenség, a tudattalan, és másság problémáira. E problémahálózat keretében ismerkedünk meg a felelősség-etikai és reszponzív-etikai alternatívákkal, melyek visszatérő témák a kortárs fenomenológiában.

**Órai irodalmak** (Könyvrészletek / Tanulmányok)

Bernhard Waldenfels: *A normalizálás határai.* Gond, Bp. 2005. (részletek)

Bernhard Waldenfels: Test és corpus. *Pro philosophia füzetek* 19-20. (1999), p. 89-102

Tengelyi László: *Tapasztalat és kifejezés*. Atlantisz, Bp. 2007. (részletek)

Az órai irodalom a fenti kötetekből származó szövegrészletekből fog állni. Minden szemináriumon egy szövegrészlet kerül terítékre. A rendszeres órai készülés érdekében a szövegek elérhetők lesznek az *e-learning* rendszerben.

Irodalmak és szöveggyűjtemények **referátumhoz**

Berhard Waldenfels: Felelet arra, ami idegen: Egy reszponzív fenomenológia vázlata *Gond* 20. (1999), p. 5-17.

Ernst Tugendhat: Három beszélgetés az etika problémáiról. *Kellék* 58. szám.

Ernst Tugendhat - Celso López - Ana María Vicuña: Hogyan cselekedjünk? *Kellék* 58. szám.

*Szöveggyűjtemények:*

Vajda Mihály (szerk). *Reneszánsz etikai antológia*. Gondolat, Bp. 1984.

Steiger Kornál (szerk). *Sztoikus etikai antológia*. Gondolat, Bp. 1983.

Ludassy Mária (szerk). *A francia felvilágosodás morálfilozófiája*. Gondolat, Bp. 1975.

Márkus György (szerk). *Brit moralisták a XVIII. században*. Gondolat, Bp. 1977.

*A kurzus tematikája a félév folyamán változhat. Az oktató az utolsó órán megbeszéli a hallgatókkal a kurzus teljesítését a félévi munka tükrében.*